# בית ספר חביב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית הספר "חביב" בראשון לציון הוא בית הספר העברי הראשון בעולם ובארץ ישראל. בית הספר נוסד בשנת תרמ"ו (1886) ופעיל עד היום.

## [עריכה] היסטוריה

בשנת תרמ"ו (1886) בראשון לציון הוקם בית הספר העברי הראשון בעולם, בית ספר "חביב". על מרדכי לובמן הוטל התפקיד להקים את בית הספר העברי הראשון בארץ ובתבל כולה.

בפני מקימי בית הספר עמדו מספר התלבטויות:

- האם בית הספר יהיה בעל אופי דתי או מסורתי?
- האם בית הספר יהיה כפרי - מכשיר את תלמידיו לחקלאות או משמש להמשך לימודים בתיכון?
- באיזו שפה ילמדו בבית הספר?
- כיצד ייערך לוח השעות?
- כמה כתות יהיו?
- איזה סוג לוחות וספסלים יהיה בבית הספר?
- מה יהיה היחס בין המורים לבין התלמידים?

מרדכי לובמן, דוד יודילוביץ ובכירי המושבה קבעו לבסוף את דמותו הסופית של בית הספר: בית ספר המסור להחייאת השפה העברית ולהשלטתה בכל פינות החיים במושבה. הוחלט כי כל מקצועות הלימוד בבית הספר יילמדו בעברית. אפשר לומר שתהליך צמיחת כל הנושאים הללו התגבש כאשר הופיעה מערכת החינוך של מדינת ישראל.

בית הספר "חביב" נקרא כך על שמו של דוד חביב לובמן המנוח, אישיות ציבורית ודמות מחנכת בראשית דרכה של ראשון לציון.

הלימודים בבית הספר היו קשים מכמה סיבות:

- התלמידים דיברו שפות רבות, לא רק עברית.
- להורים לא היה קל להסכים לשיטת לימוד חדשה לילדיהם.
- הלשון העברית הייתה ענייה באותם הימים. חסרו מלים יום-יומיות רבות, כמו: מגבת, גרביים, תאריך ועוד.

המורים החלו לכתוב ספרי לימוד בעברית.

- מרדכי לובמן, המורה הראשי, כתב ספר ללימודי הטבע.
- דוד יודילוביץ כתב ספר בגאוגרפיה.
- אליעזר בן-יהודה מירושלים חיבר ספר "דברי ימי ישראל" לתלמידים.

כך החל החינוך העברי בארץ.

## [עריכה] בית ספר חביב היום

בית הספר חביב (שגילו הוא כ 120 שנה) פועל גם היום, והוא ממוקם ברחוב "אחד העם", דרומה לבית הכנסת הגדול וממש מול המוזיאון לתולדות ראשון לציון. בנוסף לבניין ההיסטורי הגדול נמצאת גם ספריה ובה כיתה משוחזרת מימיו הראשונים של בית הספר.

כיום, זהו בית ספר יסודי המלמד כיתות א'-ו' כאשר יש בין 4 ל 6 כיתות בשכבה. בנוסף ללימודים יסודיים, בבית ספר חביב פועל מרכז רון ורדי לטיפוח ילדים מחוננים (ע"ש רון ורדי) - מכון חינוכי לטיפוח ילדים מחוננים המציע חוגי העשרה וימי לימוד בנושאי מדע לתלמידי יסודי וחטיבה מחוננים.

## [עריכה] ראו גם

- חינוך
- היסטוריה של ארץ ישראל
- ראשון לציון

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%A1%D7%A4%D7%A8_%D7%97%D7%91%D7%99%D7%91.html

קטגוריות: בתי ספר | ראשון לציון

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש